Il-Kap tal-Oppożizzjoni Adrian Delia tkellem dwar il-laqgħa tal-Kabinett li għaddejja bħalissa. Dr Delia qal li f’din il-laqgħa aktarx qed tiġi diskussa l-maħfra presidenzjali ta’ Yorgen Fenech. Qal li fl-istess waqt li qed issir il-laqgħa ġie rilaxxat Keith Schembri mill-Pulizija. Qal li dan jindika li l-laqgħa qed tiddiskuti kwistjonijiet li jirrigwardjaw wieħed minnhom stess. Stqarr li d-deċiżjoni se tittieħed min-nies li proprju ftit ġranet ilu esprimew fiduċja fil-Prim Ministru. Qal li dawk miġbura f’Kastilja ma jibqgħux onerovolli skont il-ġurament tal-ħatra jekk ma jiddeċidux li jħarsu s-saltna tad-dritt u jkeċċu lil Joseph Muscat. Qal li kull deċiżjoni oħra tpoġġi lil Malta f’riskju serju.